E-tolbeleid diskrimineer | Netwerk24
Deur Herman, Benoni 11 Julie 2019 00:00
Ek stem saam met WH (10.07) oor die staking van e-tolbetalings.
Die gebruiker betaal reeds deur brandstofbelasting vir die gebruik van paaie per kilometer wat hy of sy ry. Hoe verder jy ry en hoe groter jou voertuig, hoe meer betaal jy.
Ek glo dis diskriminasie om op Gautengse paaie e-tol te hef, terwyl byvoorbeeld op goeie paaie in die omgewing van Port Elizabeth geen tol gehef word nie.
As Gauteng se paaie net vir enkele voertuie gebou is, is dit reg om tol te betaal. Maar honderdduisende voertuie gebruik die paaie en dus is die padkoste per voertuig-kilometer net so laag soos ander paaie in die land.
Die e-tolinfrastruktuur stoot koste vir die land drasties op sonder om die gehalte van paaie te ver­beter.